2023 1 20
LT
Europos Sąjungos oficialusis leidinys
C 20 A/17
PRIEDAS PARLAMENTINĖS DEMOKRATIJOS PARTNERYSČIŲ GENERALINIS DIREKTORATAS – IŠORĖS RYŠIŲ BIURŲ DIREKTORATAS
PAGRINDINĖS FUNKCIJOS
(Padalinį sudaro 40 tarnautojų: 35 pareigūnai (įskaitant 4 į EIVT komandiruotus pareigūnus ir 5 kitų generalinių direktoratų paskirtus pareigūnus), 3 laikinieji darbuotojai ir 2 sutartininkai).
2023 1 9 — Atstovauti Europos Parlamentui trečiosiose valstybėse ir tarptautinėse organizacijose, visų pirma per Europos Parlamento ryšių biurą Jungtinėje Karalystėje, EP ir JAV Kongreso ryšių biurą Vašingtone, taip pat Europos Parlamento informacijos biurus Jungtinėse Tautose Niujorke, Pietryčių Azijos valstybių asociacijoje (ASEAN) Džakartoje ir Afrikos Sąjungos sekretoriate Adis Abeboje. — Vadovauti direktorato skyriams ir tarnyboms, koordinuoti ir prižiūrėti jų veiklą, valdyti personalą ir vykdyti bendrą direktorato darbo organizavimą. — Per Europos Sąjungos lankytojų programos skyrių pasauliniu mastu propaguoti ES vertybes ir interesus ir jiems sudaryti palankesnes sąlygas pasitelkiant tarpasmeninę diplomatiją bei atvirą dialogą su išorės partneriais, kurie kviečiami atvykti pažintinio vizito į ES institucijas, ypatingą dėmesį skiriant svečiams iš žemyno demokratinių valstybių. — Valdyti projektus. — Vykdyti perįgaliotojo leidimus suteikiančio pareigūno funkcijas.
EUROPOS PARLAMENTO RYŠIŲ BIURAS JUNGTINĖJE KARALYSTĖJE
— Prisidėti prie Europos Parlamento, Jungtinės Karalystės parlamento, Jungtinės Karalystės nacionalinių, regioninių ir vietos valdžios institucijų santykių plėtojimo; politinės valdžios institucijoms ir hierarchijai teikti informaciją apie politinę padėtį Jungtinėje Karalystėje. — Skatinti ir užtikrinti viešas diskusijas apie EP darbą naudojant visas tinkamas priemones, visų pirma skirtas ES piliečiams, jaunimui ir proeuropietiškiems britams, organizuojant politines ir kultūrines diskusijas ir renginius; vykdyti kampanijas, skirtas tokioms vertybėms kaip kultūrų įvairovė ir žmogaus teisės; stiprinti savanorių tinklą „together.eu“. — Teikti logistinę paramą Pirmininkei, Parlamento nariams ir Parlamento delegacijoms, vykdantiems veiklą Jungtinėje Karalystėje, — Užtikrinti Biuro vykdomos veiklos finansinį valdymą; valdyti jo žmogiškuosius išteklius ir „Europe House“ logistiką. — Informuoti nacionalinę, regioninę ir specializuotą žiniasklaidą (spaudą, televiziją, radiją, internetinę, socialinę žiniasklaidą) apie Europos Parlamento pozicijas; prižiūrėti Biuro interneto svetainę. — Palaikyti tarpinstitucinius santykius su Europos išorės veiksmų tarnyba (EIVT), įskaitant bendrą viešosios erdvės valdymą.
EP IR JAV KONGRESO RYŠIŲ BIURAS VAŠINGTONE
— Sudaryti palankesnes sąlygas parlamentiniam dialogui su JAV Kongresu ir kitomis valdžios institucijomis rengiant virtualius vizitus arba Transatlantinio teisės aktų leidėjų dialogo (TLD) arba Delegacijos ryšiams su Jungtinėmis Amerikos Valstijomis, Parlamento komitetų delegacijų ar kitų EP organų, valdžios institucijų ir Parlamento narių, vykstančių į Jungtines Amerikos Valstijas, susitikimus. — Stiprinti ryšius su Kongreso organais visais lygmenimis; rengti EP ir Kongreso narių ar darbuotojų vizitus siekiant pagerinti tarpusavio supratimą. — Stiprinti ryšius su ekspertų institutais, universitetais, akademinėmis institucijomis ir svarstymų grupėmis, NVO ir kitais suinteresuotaisiais subjektais; plėtoti Biuro dalyvavimą svarbiuose seminaruose ir konferencijose, taip pat skatinti informavimą apie ES ir informuotumo apie EP darbą didinimo veiklą forumuose ir universitetinėse bei akademinėse bendruomenėse.